open-index/open-wikipedia-markdown huggingface dataset:
Hermann Philipp Detzner

**Hermann Philipp Detzner** war 'n daitsche Forschungsraisende unn Kolonialoffizier (Haupdmonn vunn de Daitsche Schutztrupp). Uf di Welt kumme iss er am 16. Okdower 1882 in Schbaya, gschdorwe iss er am 1. Dezember 1970 in Heidlberg.

## Kolonialzaid
1907 bis 1909 war er bai de Jola-Croßfluß-Expedition in Kamerun debai, 1912/13 hott er die Nordweschdgrenz vunn de daitsche Kolonie Kamerun (gesche 's haidische Nigeria zu) vermesse unn 1913/14 war er Vorschdeher vunn de Expedition, wu de Siedweschde vunn Kaiser-Wilhelms-Land (gesche des bridische Papua-Territorium) unnersuchd hott. (Kaiser-Wilhelms-Land war des nordeschdlische Värdel vun Naiginea, was emol daitsche Kolonie war.) Die daitsch-briddisch Grenz hodd genau demarkiert werre misse, wail immer widder Goldsucher aus Briddisch-Naiginea ins daitsche Gebied vorgedrunge sinn.

Vumm Erschde Weltkriesch iss de Detzners Hermann im Innere vunn Naiginea iwwerraschd worre. Redour kenne hott er fers erschde nett unn no hott er sich vier Johr im Busch verschdeckeld und dodebai des Saruwagebirsch eschdlisch vunn Finschhafe und die Berschziesch ann de daitsch-briddische Grenz erforschd.

Draimol hodd er versuchd, noch Niederländisch-Naiginea noizukumme, wail des neutral war. Dodebai hott er als erschder Waißer die zentrale Hochlonddäler im Haache-Gebirsch durschquert. Missionare vunn de Naiendettelsauer Mission henn en mit Läwensmiddel, Bischer unn englische Zaidunge versorschd.

1917 hott er vergeblisch versuchd, aus Daitsch-Naiginea uffem Seewesch rauszukumme. Donn iss er kronk worre und hodd nooch soinere Genesung Lond unn Lait vunn de Üon-Halbinsel erforschd.
Im November 1918 hott er kapiduliert und iss nooch ännere korze Internierung donn widder nach Daitschlond kumme. 

## Waimara Zaid
1920 iss er Arschivrat im Raischsarschiv worre, speeder war er donn im Raischskolonialomt. Gschriwwe hott er iwwer die Zait: *Vier Jahre unter Kannibalen*; 1920 (Erschdufflaach)

Schpeeder is allerdings rauskumme, daß err in äwe demm Buch falsche Oogawe gemachd hodd. Er hott Forschungsergebnisse vunn Missionare als soi aischene ausgewwe unn aa e bissel dezuerfunne, z.&nbsp;B., daß er Kaiser-Wilhelms-Land vunn Oschd noch Weschd durchquert hätt, was net stimmt.
De Detzners Hermann hott sisch donn aus de Effentlischkait zurickgezoche unn iss Gschäftsfierer innem Haidelberscher Verlaach worre. 
Es iss mähr wie schaad, daß er net bai de Wohret gebliwwe iss, wail dess was er dadseschlisch erläbt hott, iss wirklisch beoidruckend genuuch.

## Literatur:
Brockhaus Handbuch des Wissens in vier Bänden; Laipzig 1922 (6., gänzl. umgearb. und verm. Aufl.), S. 530
Monaco

**Monaggo** (fr. *Monaco*) is än klääne Schdaad in Siedeuropa am Middlmea. Ugfähr 38.000 Lait wohne in Monaggo (2013) unn es hot e Fläch vun grad ämol ebbes mehr als 2 km². Domit is Monaggo noch em Wadigan des zwettkläänschde Land vun Europa. 

Amtsschbrooch in ganz Monaggo is Fronzeesisch.

Monaggo is än roine Schdadtschdaad ohne Umland, es is in 10 Bezirge unnerdeelt.

Bezahle tut mer in Monaggo mit em Euro, wail Monaggo ä Währungsunion mit Frongraisch hod, inde EU ises awwa ned.

Monaggo is ä Monarschie un des jetzdische Owwerhaupt is de Fürschd Albert de Zwette.
Schef vun der Regierung is de Serge Telle.

## Webpeidsch

* Offizielle Internetpräsenz der Regierung des Fürstentums Monaco
* Länder- und Reiseinformationen des Auswärtigen Amtes
Monzón

**Monzón** () 
is e Gemoinde in de Huesca-Provinz in Aragon in Spanje. 

## Geografie
Die Gemaind befind sisch 60km siedlisch vun de Provinzhaubdschdadt Huesca. Bis Madrid iss es ä Endfernung vun 366 km Lufdlinie. De Ord lieschd in ener ländlischen Londschafd unn iss londwerschafdlisch gebrägd.

## Oiwohner
Es gibd 17.115 Oiwohner noch da Zählung vum schpanische Schdadisdikamd Instituto Nacional de Estadística  vun 2010.

### Endwigglung

 
## Webpeidsch

* Offizielle Website
* Website der Messegesellschaft *Institución Ferial de Monzón*
* Website des Cehimo
Eberbach

**Ewwerbach** iss ä Schdadt im Rhoi-Negger-Krais im Nordweschde vun Bade-Wirddebärsch unn hot 14.670 Oiwuhner. De jetzische Bärgamaischda iss de badailose Peter Reichert. 

## Geografie
Ewwerbach lieschd in ener Aufwaidung vum Neggadal am Fuß vum odewäldische Kadzebuggl. Die Schdadt lieschd im Nadurpark Neggadal-Odewald unn an de Burgeschdrooß.

### Schdadtgliederung
Zu Ewwerbach ghere außer de Kernschdadt di folgende Schdaddeil: Wimmersbach, Brumbach, Friedrischsdorf, Linnisch (Lindach), Roggenau, Iggelschbach (di Hälfd, di anner Hälfd ghert zum hessiche Härschhorn), Gaimihl, Unnerdielbach, Badisch-Schellebach (da Reschd vum Dorf Schellebach ghert zum hessische Owwerzent) un Blaiderschbach.

## Gschischd
En Adelgeschleschd vun de Herre vun Ewwerbach iss des erschdemol im Johr 1196 erwähnd worre, die Bursch Ewwerbach im Johr 1227. 1330 sinn Bursch unn Schdadt an die Palzgrafe bai Rhain verpänded worre unn im 16. Johrhunnerd zur hischdorische Kurpalz kumme. Im selwe Johrhunnerd iss aa die Reformadsion in Ewwerbach oigfiehrd worre. 1803 iss Ewwerbach zum Ferschdedum Laininge kumme unn 1806 zum Großherzogdum Bade.

## Bolidig
De Gemainderad hot 22 Midglieda un werd alle fimf Johr gewählt. Ergebniss vun de ledschde Wahle:

## Wärdschafd
In Ewwerbach Õõsäsische Unnernemme sinn unner annerem di Ruderboodswerfd Empacher, de greeschd Geladine-Herschdeller Gelita midd 2700 Midawaider hot do sain Haubdsidz, die Neggadrahdgrubb, die Negga AG. Die Oskar Dilo Maschinefabrigg KG, de Weldmargdfihrer vun Schbinnschdoffmaschiene hot do sain Haubdsidz unn die Cooper Crouse Hinds GmbH, welle eggsblosionsgeschidzde Bedriebsmiddl herschdelld.

## Kuldur
### Musee
* Heimadmuseum vun de Schdadt Ewwerbach
* Kifereimuseum
* Zinnfigure-Kabinett
* Nadurpaakzendrum vum Nadurpaak Neggerdal-Odewald

### Feschde
* Wilde-Knowlisch-Deeg (Bärlauchdeeg): Midde Mätz bis Midde Abrill
* Ewwerbacher Frihling: Freidaag noch Chrischdi Himmelfaat bis zum Sunndag druff
* Guggugsmaaigd: ledschdes Wocheend im Auguscht
* Abfldaag: Midde Ogdower

### Pattnaschafde
Pattnaschafde beschdehe mid Thonon-les-Bains am Genfersee (Frånggreisch) un Ephrata (Lancaster County, Pennsilfaanie, USA). Des Kloschder Ephrata is 1732 vum Ewwerbacher Johann Conrad Beissel (1690-1768) gegrindt worre. Dodraus hot sisch der Ord endwiggelt. Dort lewe heit viel Amische.

### Uzname
De Uzname vun de Ewwerbacher is *Guggugg*. 

## Bildergallerie

Eberbach am Neckar. 08.jpg|Blauer Hud
Eberbach-kirche-web.jpg|St. Johannes Nebomuk
Eberbach Hotel zum Karpfen.jpg|Hodell zum Kaapfe
Eberbach am Neckar. 01.jpg|Bulvertuam


## Websaide
* 
* 
* Die offiziell Houmpäidsch vun Ewwerbach
Türklinke

E **Derschlenk** is des Ding, wo mer olangt fer die Der uff zu mache.

## Regionale Ausdrick fär di Derschlenk

Di folgend Tabell gibt in grobe Iwwerblick, wu ma wie sescht.

## Lidaradur
* Pfälzisches Wörterbuch, 1965-1998, Lemma: Türenschlinke

## Indernetsaide
Wasgau

Es **Waasgau** iss de siedlische Dääl vum Pälzerwald unn grenzd an Frongraisch, wo es in die Vogese iwwergehd. Waasgau unn Vogese henn de selwe Nååmensurschbrung, nämlisch vum keldische Bersch-, unn Waldgodd *Vosegus*. Es Waasgau raischd vum Flisssche Quaisch im Norde bis zur fronzesische Grenz im Siede unn vun Bärmesens im Weschde bis zur Rhoiewene im Oschde. Die Erheewunge im Waasgau unnerschaide sisch vun denne im resdlische Pälzerwald dorsch charagderisdisch schdärgere Vealaaf unn die abgerundede Bergkubbe. Es Wasgau iss aufgrund soiner Gebirgischkaid dinn bsiedeld.

## Sehenswirdischkaide
### Bursche

* Raischsbursch Trifels bai Annwailer
* Bursch Bärwardschdoi bai Erlebach mid sainer Neewebursch Kleefrongraisch
* Burgruin Drachefels bai Buseberg
* Dahner Burgegrubb
* Bursch Naidahn
* Wegelnburg, Hoheburg unn Leeweschdoi bai Nothwailer
* Bursch Wasigeschdoi
*Bursch Blumeschdoi
* Bursch Londegg bai Klingeminschder

### Felseformadsione

* Daifelsdisch
* Jungfernschbrung
* Braut un Bräutigam
* Aldschlossfelse
* Asselschdoi

## Wärdschafd
Dominånd sinn neewe de Forsdwärdschafd saidm 19. unn 20. Jh. aa Manufaggdure unn Kloifabrigge, wo vor allem Schuh hergeschdelld werre. Dodriwwer kamma sisch im Daitsche Schuhmuseum in Häschde informiare. Nochm zwedde Weltkriech iss die Schuhinduschdrie zerickgegånge, awwa de Tourischmus õõgeschdiege unn iss haid Haubderwerbszwaig.

## Websaide
Wasgau (Begriffsklärung)

Wasgau bezaischned
*de siedlische Dääl vum Pälzerwald, siehe Waasgau
*en pälzisches Unnernemme mid Haubdsidz in Bärmesens, siehe WASGAU
Ilvesheim

**Ilwese** (amtlich *Ilvesheim*) iss ä Gemaind im Rhoi-Negger-Krais im nordwesdlische Bade-Wirddeberg unn hot ball 9.000 Oiwuhner. Ilwese iss en Wohnord, die maischde schaffe nedd do, sonnern im õõgrenzende Monnem. De Ord isch net zu verwexle mid de Gemaind Ilwesem bai Landach.

## Gschischd
Des erschdemol urkundlisch erwähnd worre iss de Ord im Johr 766 in ere Schenggungsurkund vum Kloschder Lorsch als *Ulvinisheim* unn hot johrhunnerdelong zur Kurpalz kehrd. Frieher waa Ilwese vor allem e Fischerdorf. Bis 1932 waa aa de Duwag-Åbau un di Herschdellung vun Zigarre vun Bedaidung.

### Oiwuhnerendwigglung

## Laach
De greeschd Dääl vun Ilvese liechd uff ener Insel, die in de 1920-er Johr endschdanne isch, wie mer e Neggerschling mid em Bau vum Neggerkanal abgschnidde hot. Di Neggerschling konnt sisch dodrufhie widder nadierlisch endwiggle un is hait Nadurschutzgebiet. De hegschde Pungd vun de Gemaagung is en Reschd vun ere Sanddien, de 102 Meder hoche Atzlbuggl.

## Kuldua un Sejnswirdischkaide
### Bauwäjge
Ilweshäm besidzd en Schloss, wu ä Schul fer Blinde unn Sehbehinnerde mid Innernad iss. De Zendralbau isch 1700 erbaud worre. Im 18. Johrhunnad sin noch Saidefliggl dezukumme. Fä di Schul hot ma 1904 noch ein dridde Fliggl drågebaud.

Di kadolisch Sångd-Peders-Käjsch isch 1790 endschdånne, di efånggelisch 1803, wärd hait allerdings als Gemaindebiblothek benitzt. Di nai efånggelisch Madin-Ludder-Käjsch hot ma 1964 gebaud.

### Oirischdunge
Ilwese hot e Gemaindebiblothek, e Hallebad un des Freibad iss seid 2018 geschlosse ! 

### Feschde
Di *Ilwesemer Insl[[kerwe]]* is immer am värde Auguschdwocheend. Jewails am ärschde Wocheend im Juni wärd des *Insl-Fischerfeschd* gfaierd.

De *Ilwesemer Insl-Cup* is e wischdisches Turnier fä di åiropäisch Fußball-A-Jugend.

### Ilwesemer Fischernache
Seid 1982 verleiht de Bund vun de Selbschdännische Ilwese di Auszaischnung "Ilwesemer Fischernache" an Persänlischkaide iwwer fuchzisch Johr, wu sisch in Ilwese bsunnas verdiend gemacht hawwe.

### Pattnaord
Said 1994 is di frånzesisch Gemaind Chécy, wu um di 7500 Oiwuhner hot un siwwe Kilomeder sideschdlisch vun Orleans liggt, Pattnaord vun Ilwese.

## Bolidig
De jetzische Bäajamaischda is de bardailose Andreas Metz. 

## Perseenlischkaide
### Earebäaja
* De Heinrich Vetter (1910 — 2003) hot 1990 fä soi kuldurelles Ånggaschmå di Earebäajaschafd erhalde. Noch ihm hot de Insl-Cup frieher Hoinrisch-Vedder-Pokal gheeße.

### Gebirdische Ilwesemer
* Jana Münster (* 1998), Schauschbielan
* Sophia Münster (* 1998), Schauschbielan

## Websaide

* Offiziell Houmpäidsch vun Ilwese (Uff Daitsch)

## Änzlnochwais
Baden

**Bade** isch e ehemoligs Land, wo heit zu Bade-Wirddeberg ghört und zu dem 1803 aa die Kurpalz komme isch. Von 1806 bis 1871 isch Bade e souveräner Schtaat gwesst, voher hot's zum Heilige Reemische Reich gheert un hinnerher zum Deitsche Reich. Noch em Zwaite Weltgrieg isch Bade zwische de Amerikaner und de Franzoose gedeilt worre und 1952 en Dail vom Bade-Wirddebärsch worre.

## Geschichte
Di Urspring vom Lond Bade ligge bei ere Seideline von de Zähringer. De Hermann II. isch de erschte Zähringer gwesst, der sich nach seiner Bursch Hohebade, wo iwwer de Schtadt Bade steht, gnennt hot. Er hot sich Markgraf von Bade gnennt, obwohl Bade gar koi *Mark* gwesst isch. Denn Titel hot er von der *Mark Verona* iwwernumme, wo a soi Territorium gwesst isch.
Gesundheit

**Gsundheit** vum Mänsche ist laut WHO „de Zustand vum vollständichen körperliche, geistiche und soziale Wohlfiehle und ned när es Fehle von Gronged odda Gebräsche.“
Definition

Ä **Definidzion** ( vum ladainische: *definitio* „Abgrenzung“, zammegfiichd aus *de* „(von etw.) herab/ weg“ und *finis* „Grenz“)is ä grundsädzlischi Fäslechunge vun Begriffe wie zB. *"Oin [[Meeda]] is de 40.000-schde Dääl vum Äquador"* odda *"Än Schdärn is än Himmelsköba, där wu ufgrund vun soinere thermonukleare Aise.reagdzione selwad Lichd ausschdrahle duud".*
Höhe über dem Meeresspiegel

Mide **Heh iwam middlere Meeresschbischl** (a **See-** oder **Meeresheh**) koamma die Heh vun de maischde geograafische Objekd, alla zum Baischbiel Bersche, Teela, G'beude oda Wesche feschdleesche. De middlere Meeresschbischl werd do als B'zuuchsflech, des heesd als Nullpunggd oda Hehrefarenz g'numme. 

De Meeresschbischl änerd sisch zwa aa on Kisde a ohne ausgebrägde G'zaide oda Drifdschdreme erheeblisch, awa ma hot doch ä Formel fär ä sogenoandes *[[Middelwasser]]* gfunne. Die basiad uf Messunge minnäräm Peschel un liehd inde Nääh vum Middl zwische Ebbe un Fluud.

In Daitschlond beziehe sisch di Heheogawe uff de Meeresschbischl im holländische Amschderdam. Di Hehesyschdeme vun de verschiedene airopäische Schdaade unnerschaide sisch um e paa Zendimeder, Dezimeder odder im Exträmfall bis zu zwee Meder.

De tiefschde, net vun Wasser bedeggde Beraisch uf de Erd is mit mittlerwail mähner wie 420 Meder unnerm Meeresschbischl es Ufer vum Dode Meer. Demm soin Wasserschbischl senkt sisch dursch waideres Austriggle als noch waider.

## Nazionale amdlische Hehesyschdeme
Staat

Des Word **Schdaad** kummd vunde idaljenisch Sprooch *lo stato* un määnd ä Konschdrugd fa ä polidischi Ordnung. Än Schdaad hot ä territoriale Suuvaränideed un ä Gebiedshohait iwa ä Schdaadsgebied, ä Schdaadsvolg un iebd a ä Schdaadsgewald dodriwa aus. Es hot vaschiedene Arde vun Schaade, wu ma die Schdaadsforme noch de Regierunge untaschaide dud, zum Baischbiel monarchisdtisch, audograadisch oda demograadisch. Wissenschafdliche Definizione dodezu hots awa net.

## Einzelnachweise
Amtlicher Gemeindeschlüssel

De **Gemääschlissel ** (korz *AGS*) hot frija a *Oamdlischi G'moindezahl* (GKZ) oda *G'moindekennziffa* k'hese. Dodemid werd ä Folsch vun Ziffere bzaischnd, wumid ma die polidisch selbschschdänischi G'moinde oda g'moindefraie G'bied idendifiziere dud. Oanere Nomenkladuure fa die Abgränzung vun G'bied sin zum Baischbiel Poschdlaidzaahle oda de NUTS-Code.

### Lända vun de Bundesrebublik Daitschlond
Fa die Nummere 01 bis 09 werd do vum Norde nochm Siide, inde gronologisch Zug'herischkaid zua Bundesrebublik Daitschlond midde Nummere 10 bis 11 un in alfabedischa Raihefolsch midde Nummere 12 bis 16 g'zeeld. 

* 01 Schläswisch-Holschdä
* 02 Hamburch
* 03 Nidasaksä
* 04 Bremä
* 05 Nordrhoi-Weschdfaale
* 06 Hesse
* 07 Rhoilond-Palz
* 08 Bade-Wirddebärsch
* 09 Bayan
* 10 Saarlond
* 11 Balin
* 12 Brandebursch
* 13 Megglebursch-Vorpommre
* 14 Saksä
* 15 Saksä-Aahald
* 16 Tiiringä
Concepción

**Concepción** is e Stadt in Chile. Ugfähr 216.000 Lait wohne in Concepción unn es hot e Fläch vun 221,6 km².
* 36° 46' 22" S 73° 03' 47" W


File:Flag of Concepcion, Chile.svg|Die Flagg vun Concepción
File:Arco de Medicina UdeC.jpg|
File:Moderno Edificio en Concepción.jpg|
File:Desembocadura del Biobío.jpg|
File:Ex Catedral de Concepción.jpg|
File:Biobus01.jpg|
File:Hotel El Araucano.JPG|
File:Plaza de Armas Concepción.jpg|


## Fer zum Nooleese
* Ida Stevenson Weldon Vernon (1969) *Pedro de Valdivia, Conquistador of Chile*, Greenwood Press
* John Milton Nickles, Marie Siegrist (1965) *Bibliography and Index of Geology Exclusive of North America*, Geological Society of America, v.28

## Äänzlnoochwais


## Websaide
* Municipality of Concepción {es}
Kreisfreie Stadt

Ä **Krääsfraii Schdadt**, aa **kraisfraii Schdadt** isch ä kommunali sogenoandi „Gebiedskerwaschafd“. In Bade-Wirddebersch heesd des a *Schdadtkrais* un in Bayan hot ma frija a *kraisuumidlbari Schdadt* g'sachd. Ä kraisfraii Schdadt hot die Uffgawe vun änere Gemoinde, des heesd änere Schtadt oda äm Margd un vunäm Loandkrais un dodemid a schdaadlichi Vawaldungsuffgawe. 

In de Palz duts achd kraisfrai Schdedt gewwe:

Bärmesens

Frongedahl

Landach

Lautre

Ludwichshafe

Naischdadt

Schbaya

Zweebrigge
Landkreis

Än **Londgrääs/-krääs** oda **Londgrais** (uff hochdaitsch werds *Lk* oda *Lkr* abg'kerzd un in Nordrhoi-Weschdfaale un Schleswisch-Holschdää heesds eefach *Krais*,  abg'kerzd *Kr*) isch nochm daitsche Kommunalreschd än G'moindevaband als ä G'biedskerbarschafd, wu soi G'bied noch de Grundsedz vun de g'moindliche Selbschdvawaldung vawalde dud.

## Palz

In de Palz dut's insgsamt 8 Londkrääs gewwe: die Siedweschdpalz, die Siedlisch Woischdrooß, de Dunnersberschkrääs, de Rhoi-Palz-Krääs unn die Londkrääs Kusl, Lautre, Derkem unn Germersche.

## Websaid
* Homepage des Deutschen Landkreistages mid Graisnavigador un Lischde
* Uffgawe vun de Grais
* Drid Vaordnung iwa de Naiuffbau vum Raich v. 28. Nov. 1938
Oberbürgermeister

**Owwabojamääschda** (aa *Owwabirschamaischda* odda *Owwerbirgameischder*; daitsch *Oberbürgermeister*) isch die Oamdsb'zaischnung fa Schdadtowahaibda in greesere Schdedt vun Daitschlond. Wie de Noome schun sääd, misse die Schdädt mindschns so grooß soi, doßse mea wie ään Bojamääschda hän.
Nummernschild

Midem **Nummaschild** (a *Kfz-Kennzaische*) weren Krafdfaahrzaisch g'kennzaischnet. Die Schilda weren vum zuständische Strooßevakehrsoamd zugedeeld. Jedes Schild hot ä aischeni Regischdrierungsnumma, die in de Zulassungsregischdere, in de Faahrzaischunalaache awa a uff de Schilda druff schdeed. 

## inde BRD
De Code beschdehd aus ääm bis drai Buchschdaawe, äm Gedongeschdrich, ää odda zwää Buchschdawe un bis zu via Ziffere. die ärschd Grupp is die Abkärzung vum Grääs, frija hods fär glääne wie Binge nuch drai Buchschdawe gäbbe, desdewesche komma die haid nuch uf aale Trägga finne, die mehrschde sin awwa mid zwaa Buchschdowe un när die Großschdädt wie Minche (M) odda Schduagadd (S) hän när ääna. Alladings gäbds aach widda ä paa nai mid drai Buchschdawe, wail mär jo als naii Grääs wie SÜW fär Siedlich Woischdrooß bsdle muß.

Die negschd Grupp is fordlaufend es Alphabeed, wobai smeaschd ään Buchschdawe mid via Ziffan fär "Lond" un zwää Buchschdawe mid drai Ziffan fär "Schdadt" schdeje duun: AZ-DE 567 is also inde Schdadt Alzay zugeloß, MZ-D 4567 im Grääs Määnz-Binge außahalb vun Määnz.

## Websaide

* Kennzaiche Navigaador Daitschlond – Kennzaicheg'schtaierda Informazionspool fa un iwa Daitschlond
* Darstellung der Nummernschildgeschichte der Bundesrepublik Deutschland und der DDR sowie der Friedensmissionen der Vereinten Nationen mit vielen Bildern (deutsch und englisch)
* Kennzaischesuch (Daitschlond) midde Londkaard, Ords-Koordinaade, PLZ-Infos
Postleitzahl (Deutschland)

Die **Boschläädzahl** (aa **Boschlaidzaahl**) gibds in Daitschlond saidm Jooa 1941. Do hot des Daitsche Raich zweeschdellischi *Boschlaidg'biedszaahle* erschdmol fa de Pakeed- un de Päggschedienschd oig'fierd. Abm Jooa 1944 hawen doan die Boschlaidg'bied a fa den Briefvakeehr g'olde. 

Nochm Griesch sin die Boschlaidzaahle waidavawended worre. Im Joaa 1962 hot ma in de Bundesrebublig un 1965 in de Daitsche Demograadische Republik uff aischene Boschlaidzaahle g'wegseld. Baidi Syschdeem hot ma doan 1993 abg'schaffd un dodefoor ä finfschdellisches Syschdeem fas vaoinischde Daitschlond fa die Daitsche Bundesposchd oig'fierd.

## Websaide

* Poschdlaidzaahlsuuche bai de Poschd
* Die Geschichd vun de PLZ
* Die Geschichd vun de 5-schdellische Boschlaidzaahl in Daitschlond
Ortsbürgermeister

**Ordsbojamääschda** (aa *Ordsbirschamaischda*) isch im daitsche Bunnäslond Rhoilond-Palz ä B'zaischnung fa de Bojamääschda vun änere Ordsg'mainde, die zu äner Vabondsg'mainde g'heerd odda vunärem Schdaddäähl, wu vor de Oigmäändung än aischne Bojamääschda ghad hod. Zu äm Birschamaischda vun änere vabondsoag'herische Schdad saachd ma aa Schdadbojamääschda. Äa Ordsbirschamaischda werd in oinische daitsche Lända aa als de Vorschdeja vun äm Ordsdeel oda vun äner Ordschafd in äner Kommuune b'noand. S'hot awa aa noch oanere B'zaischnunge, wie z.&nbsp;B. de Ordsvoaschdeja, wu de Voasizende vum Ordschafdsraad oda Ordsbairaad isch.
Website

Än **Indaneduufdridd**, aa *Indanedbladdform*, *Webuffdridd*, *Webbräsens*, *Weboagebood* oda *Websaid* (vun *Website* (englischi Ausschbrooch []; vun *site* fa ‚Ord‘, ‚Bladz‘, ‚Schdell‘ un vum *situs* fa ‚Laach‘ oda ‚Schdellung‘) heesd ma än Ord im World Wide Web. Oan dem virtuelle Ord sin middem sogenoande Haypatexd-Vafaahre oanere Websaide, Dadaie un Ressuurse zum navigiere valingt.
Graben-Neudorf

**Grawe-Naidorf** is e Gemeinde im Londgrais Kallsruh. Sie isch im Johr 1972 endschdanne, als die zwoi Gemeinde Grawe und Naidorf zammeglegt worre sind. Heit hot Grawe-Naidorf meh wie 12.000 Oiwohner.

## Gschicht
Grawe und Naidorf hawwe e ganz unnerschidliche Gschicht was di Zugehörigkait zu de Herrschafdsgebied oogeht. Grawe hat nämlich zu de Markgrafschaft Bade gheert und Naidorf zum Bischdum Schbaya. Desdeweege isch Grawe ursprünglich e evangelisches Dorf gwest und Naidorf e katholischs. Des merkt ma a heit noch.

## Websaide

* Gmeind Grawe-Naidorf
Einwohner

Än **Aiwuhna** (aa *Aiwoona* odda *Oiwoohna*) isch ä Persoon, wu baim Aiwuhnameldeoamt mid soine Daade als B'woona vun änere G'moinde oder äm Loand oig'draache isch. Des isch awa äbbes völlisch onnaschdäres alswie Birscha oda Schdaadsbirscha, wu mid Birscha-Reschde un -Pflischde vabunne is. Ausm Oiwohnaschdadus ärgäbd sich die Zuschdännichkaid vunde ÄuB (Ämda un Beheerde) un die Seßhafdichkaid. Midenne Zaahle koama donn ä Aiwuhnazaahl vun änere Schdadt oda änere G'moinde ermidle vun dene Laid, wu do mim Haub- oda Neewewohnsidz gemeld sin - was awwa nuch long ned hääßd, daß die Laid do aach leewe. 

## G'schichd
Frija hawen bloos earwachsene Männa g'zeeld. Awa gesche 1700 hot ma in Siedweschdsachse oag'foange de *Inwohner* so zu b'nudze wie ma de haid keend. Eldere B'griff sin die „Infrau“ oda „Innfrau“ g'wesd.

## Einzelnachweise
Bevölkerungsdichte

Midde **B'velgerungsdischd** meend ma die middla Õõzaahl vun de Aiwoohna bro Flesch fa ä b'schdimmdes G'bied, z. B. ä Schdaad. Fa die Flesch werd in de Reschel km² g'numme un ma kumd doan uff *Aiwoohna bro km²*. Än äähnlische B'griff is die *Siedlungsdischd*, wu uff di Siedlungs- un Verkehrsflesche bezooche is, uhne di Flesche uf denne ma ga kää Siedlung oaleje kennt. Doan gib's noch de Keehrweard dodefu, die sog'noandi *[[Arealitätsziffer|Arealideedsziffa]]*, wumid ma die „durschschniddlisch Flesch bro Aiwoohna“ b'zaischne dud, also wie wenisch ääm - theoredisch un dorchschniddlich - on Flesch zum Leewe un Lufd zum Aadme blaiwe duud. (In Gebiede mid Wohnhuchhaisa odda Baraggesiedlunge sins ofd wenscha als wie ään Quadradmeda.)
Geografische Lage

Mide **Geografisch Laach**, (aa *geografische Koordinaade*), des heesd de geografisch Braide un de geografisch Läng komma die Laach vunäre Projekdzion vunem Pungd uf die Erd b'schraiwe. Die Erd wird dodebai in 360 Länge- un 180 Braieegrad uufg'deeld, un zwaa so, daß inde Mid zwische de Drehpole de Äquador liehd mid 0° Braide, die Pole 90° närdlich un siedlich Braide hän un dorch Grienwidch un die baide Pole de 0.Längegrad gehd, därwu im 180. ufde onna Said soi Fodsedzung find - gezähld wärd noo Osde wie noo Wesde. Fär die Laach vun äm Pungd braach mär donn noch die Heh iwwa NN.

## Websaide
* Länge- un Braidengrad eenfach eaklerd
Fläche

Ä **Fläsch** isch inde Geometrie än zweedimensionale Objegd, nämmd also selwad kään Raum in, aach wonnse u.U. än grooße Raum oischließe duud. Des Objegd koan ewe oda a g'grimmd soi un koan än Kerwa a oig'grenze. Des Maaß fa die Grees vunare Fläsch isch de *Fläscheinhald*. Ofd werd des a vawegseld un fa de *Fläscheinhald* werd eefach *Fläsch* g'sachd. Bekoandi *Fläsche* sin z. B. des Quadraad, Reschdegg, Draiegg, de Grais oda ä Drapeez. Bekannde Fläscheinhaldsmaaße sin Qadraadmeeda un Quadradkilomeda, awwa aach Morsche un Hegdaa. 

Unahalb vun äm Fungzionsgraaf *y=f(x)*, des heesd vun änere Kurv, also zwische de Kurv un de Abszisse, komma die Fläsch midde Integraalreschnung b'sdimme.

## Websaide
* Umreschnung: Rundes Kawel, Drood un Laidung - Durschmessa in Krais-Qwerschnidd un Qwerschnidd in Durschmessa
Regierungsbezirk

Än **Regierungsb'ziag** (daitsch *Regierungsbezirk*) isch in Daitschlond de B'ziag vun änere Londesmiddelbeherde. Dord hots än Regierungspräsidend (in Bade-Wirddebärsch un Hesse awer ä Regierungspräsiedium, in Bayan ä Regierung un in Nordrhoi-Weschdfaale ä B'ziagsregierung) wu die Beherde laide dud. 

Die Beherde isch ä Middlinschdoans zwische de owere un de oberschde Londesbeherde, dem Minischderium un dem Londraad als unerschde Londesbeherde fa de B'ziag vun äm Ggrais. Regierungsb'ziage hots ned iwaraal un es solln aa waidere abg'schaffd were un entweda uff die kommunaale Ewene oda awa zu de Minischderie valaacherd were. Oinische Bundeslenda hawen die Beheerde a schun ab'gschaffd. 

## Weblinks

* Regierungsb'ziage vun Bayern
München

**Minche** (a *Minsche*) (uff bairisch: *Minga*, amtlisch: **München**) iss die Lonneshaubdschdadt vum Fraischdaad Baian unn hot ball 1,5 Millione Oiwuhner, is dodemid die driddgreeschd Schdadt in Daitschlond. Die Schdadt hot ne Fläsch vun 310,71 km² unn iss mid ner B'velgerungsdischd vun 4.736 Oiwuhner uff em km² die dischdesd bsiedelde Schdadt in Daitschlond.

## Geografie
Minche liechd im Voralbelond zwische de Kalkalbe unn de Donau uff ener Heh vun 519 m. i. M. Die Schdadt werd vun Siedweschd noch Nordoschd vun de Isar dorschflosse. In de Isar liechd aa die Museumsinsel, mim Daitsche Museum unn die Praterinsel. 

Vun de Gsamdfläsch vun Minche endfalle 44,1% uff Gebaide, 17,2% uff Vakeasfläsche, 15,5% uff Londwärdschafdsfläsche unn genausoviel uff Erholungsfläsche, 4,1% uff Waldfläsche, 1,3% uff Wassafläsche unn 2,2% uff Onneres. Minche hot 25 Schdadtbezirge.

## Gschischd
Gegrinded worre isch Minche im Johr 1158 vum Hainrisch dem Leeb, nochdem er die Brigg vum Bischuf vun Fraising abgefaggeld hot, um Selbschd vum Salzhåndel zu profidiere. 1506 iss Minche Haubdschdadt vun Baian worre Im 30-jährische Kriech iss Minche vun de Schwede besedzd worre. Nochdem de Naboleon des Hailisch Reemisch Raisch vun de Daitsch Nadzion uffgeleesd hot, hot Baian Gebiedszuschläg gekriegd (unner annerem die lingsrhainisch Palz), iss Keenigraisch worre unn Minche iss die Haubdschdadt vun dem Keenigraisch worre. Nochm Erschde Weltkriech unn de Revoludsion hot zwar de Keenisch abgedongd, awwa Minche iss Haubdschadt gebliwwe. Am 24.Februar 1920 iss im Minschner Hofbräuhaus die NSDAP gegrinded worre unn die Schdadt iss long de Haubdsidz vun derre Bardai gewessd. 1923 hot in Minche aa de missgliggde Hitlerputsch schdaddgefunne. Im Zwädde Weldgriech iss Minche schdarg zerschderd worre. Im Johr 1972 iss Minche Gaschdgewwer vun de XX. Olympische Schbiele gewessd, bai denne Palästinenser Gaiseln genomme hawwe.

## Sehenswirdichkaide

* Die Frauekärsch iss eens vun de bekanndeschde Wahrzaische in de Minschner Aldschdadt unn Kathedralkärsch vum Bischuf vun Minche unn Fraising.
* Die Theatinerkärsch (offiziell: St. Kajetan) war Hof- unn Ordenskärsch vum Theatinerorde.
* Des alde Radhaus liechd am Marieplatz unn iss zwische 1470 unn 1580 erbaud worre.
* Des naie Radhaus liech aa am Marieplatz unn iss zwische 1867 unn 1909 im naigodische Schdil erbaud worre.
* Die alde, naie unn Pinakothek der Moderne sinn drai Kunschdmusee.
* Des Daitsche Museum iss des greeschde nadurwissenschafdlisch-dechnich Museum uff de Weld unn des greeschd Museum in Daitschlond.
* De Englische Gadde
* Die Minchner Residenz isses Schdadtschloss gewessd unn wiedaufgebaud worre, nochdem es im zwedde Weldgriech zerschderd worre iss.
* De Friedensengl iss 1896-99 gebaud worre guggd in Rischdung Frongraisch, dem domolische Erzfaind.
* De Olympiaparg mim Olympiaturm unn -schdadion


AltesRathaus.jpg|Des alde Radhaus
Rathaus and Marienplatz from Peterskirche - August 2006.zugeschnitten.jpg|Des naie Radhaus
Theatiner Kirche Muenchen.jpg|Die Theatinerkärsch


## Websaide

* Die offiziell Houmpäidsch vunde Londeshaubdschdad Minche
* Varoins-Wiki: Varoine in Minche
Wikipedia

**Wikipedia** iss ä fraii Innerned-Enzyklopädie unn iss am 15. Januar 2001 gegrinded worre. Des Word *Wikipedia* iss en Koffaword aus "Wiki" (hawaiianisch fer "schnell") unn "pedia" ausm englische Word "Encyclopedia", was eefach Enzyklopädie heeßt. Die Wikipedia iss in zahlraische Schbroochversione vorhande, unner annerem aa uff daitsche Dialegde wie em Pälzische. Die englischschbrachische Wikipedia hot iwwer 4,8 Millione, die Daitsch Wikipedia iwwer 1,8 Millione unn die Rheifränggisch Wikipedia 2000 Ardiggl (Schdond 15. Mätz 2015). Bai de Wikipedia konn jeder, uuõõgemeld odda nedd, schraiwe, wobai õõgemeld mehr Fungdsione zur Verfichung schdehe, z.&nbsp;B. Ardiggl verschiewe. Des Ziel vun Wikipedia iss es, Wisse so viel Lait wie meglisch zur Verfiechung zu schdelle. Desweche iss die Wikipedia aa nedd kommerziell unn finanzierd sisch dorsch Schbende.

## Ämda
Die Wikipedianer, so nennd mer aggdive Midarwaider bai de Wikipedia, könne sisch in Poschde naiwähle losse. Verdrauenswirdiche Persone könne z.&nbsp;B. zum Adminischdrador gewähld werre, der guggd, ob uff de Wikipedia alls soi Rischdischkaid hot unn niemond vandalisierd. Dodefer schdehe ihm zusädzlische Fungdsione zur Verfiechung, z.&nbsp;B. Lesche vun Ardiggl odda Schberre vun Benudza. Es gebbd a Poschde, die uff de Metawiki, des heeßt uff alle Wikimedia-Projekde (Ufflischdung), bezooche sinn. Stewards z.&nbsp;B. könne uff all Projeggde Poschde ernenne.

## Gschischd
Der Vorlaifer vun de Wikipedia iss die 2000 gegrindede Nupedia, die awwa nur 24 Ardiggl bis zur Uffleesung im Sebbdember 2003 erraischd hot. Awwa schun im Johr 2001 hawwe Jimmy Wales unn Larry Sanger die Wikipedia geschdarded, bai der im Gegesadz zur Nupedia jedermonn midschraiwe konn. Larry Sanger iss schbäda ausm Projeggd ausgedrede. 

Im März 2001 is donn die Wikipedia uff Hochdaitsch geschdardet. 

Am 20. Juni 2003 hot Jimmy Wales die Wikimedia Foundation gegrinded, die saiddem die Wikipedia unn die onneren Wikimedia-Projekde bedraiwd. 

Unn seit em Novemba 2010 tuts die Pälzisch Wikipedia gewwe. 2013 iss se, noch ere Abschdimmung, um di Dialegde Hessisch, Lothringisch un Sidfränggisch zur Rheifränggische Wikipedia erwaiderd worre.

## Schweschder-Projegde
Die Wikipedia iss des greeschd Projegd vun de Wikimedia, awwa es gibbd nuch onnere, nedd zu vernachlässichende Schweschderprojegde. Wie bai de Wikipediak konn do jeda midschraiwe.
* Wiktionary-Werderbuch
* Wikibooks-Leabiecha
* Wikiquote-Zidade vun beriemde Persenlichkaide
* Wikiversity-Leanbladdform
* Wikisource-hisdorische Kwällä
* Wikinews-Nochrichde

Seid 2013 gibts aach uf de Rheifränggische Wikipedia Schweschderprojegde:
*  – Werderbuch
*  – Texde uf Rheifränggisch
*  – Schprisch
*  – Nochrischde rund ums Rheifränggisch
*  – Leabiecha
Telefonvorwahl (Deutschland)

Ä **Voawahl**, aischendlisch *Telefonvoawahl* is än Dääl vun ännäre Delefonnumma. 
In Daitschlond gäbds 5200 Ordsnetze, finf Nummaberaiche fa de Mobielfung un meehrare Sondaruufnummere. Die wärn vun de Bunnesnedzagendur (BNetzA) organisierd un vergewe.

## Websaide
* Bundesnetzagentur
* Voorwahle Daitschlond un Indanazional
New York City

**New York City** oder ach ääfach **New York** ([], offiziell **The City of New York**) ist de Name von ere Schtadt im US-Amerikanische Bundesschdaad New York. Ma secht dere Schdadt aa *Big Aplle*. Si hot iwwer 8.336.697 Oiwohner (2012) und hot fünf Schdadtbezirg: d Bronx, Brooklyn, Manhattan, Queens und Staten Island.

## Websaide
New York (Bundesstaat)

**New York** ist de Name von eme US-Amerikanische Bundesschdaad. Der Schdaad ist im Nordweste von de USA zwische de Adlandigküschde und zwai von de grosse See, em Erie- und em Ontariosee. New York hot e Fläche von 141.299 Quadradkilomeder und 19,3 Millione Oiwohner (Schdand: 2007). Die Haubtschdadt von New York isch Albany, di greeschd Schdadt isch New York City.

## Websaide

* Offizielle Webseite des Staates New York (englisch) 
* Offizielle deutschsprachige New York State Tourismus-Webseite
New York (Begriffsklärung)

New York (monchmol aa Nai Vork) meend
*den US-Bunnesschdaad New York, guck unna New York
*die Schdadt New York, guck unna New York City
* *New York County*, guck unna Manhattan, e Insel am Hudson River un glaichzaitig en Stadtbezirk von New York City, USA
*de Ord New York im US-Bunnesschdaad Iowa
*de Ord New York im US-Bunnesschdaad Texas
Ortsteil

Än **Ordsdeel** isch in de Raumbloanung än Soammelb'griff fa die Deel vun änere Siedlung, än Ord oda ä Ordschafd, wu än aischene Noame g'rischd hawen. Schdeed, G'moinde un a änzelni Ord sin in de Reschel in Ordsdeel uffg'gliedard. B'griff fa Ordsdeel sin: 

* *Schdadtdeel, Qwatia, Schdadtviadl un Schdadtb'ziag* sin Deel vun änere Schdadt.
* *G'moindedeel, Ordsb'ziag, Ordschafd un Fragzion* sin Deel vun änere G'moinde.
* *Ordslaach* isch än Ausdrugg fa klääni Schdrugduure oda änzelni Ooaschrifde.
* *Dorfschafd* isch än Deel vun änere Oasiedlung uffem Loand.
* *Taalschafd* isch fa G'moindedeel oda -vabänd in de Bersche.
* *G'maagung un Kadaschdraalg'moinde* sin Ausdrigg fas Grundbuch un Kadaschda.

## Webpeidsch
Verbandsgemeinde (Rheinland-Pfalz)

Ä **Verbandsgemää** (aa *Vabondsg'moinde*) isch in Rhoiland-Palz ä G'biedskeabaschafd des fas G'moinwoohl g'grind werd un beschdeed aus de benachbaarde G'moinde vum glaische Londgrais. Des isch a b'sonderi Ard vum äm G'moindevaband. Dodemid werd die Vawaldung in de G'moinde unasdizd, die awa polidisch uuabhängisch blaiwen. So Verbandsgemää hots said 1969 in Rhoiland-Palz un saidm 1. Juli 2009 aa in Saxse-Onhald.

## Unadeelung
In Rhoiland-Palz hods 163 Vabondsg'moinde, wu in 24 Londgrais un uug'feehr 2200 Ordsg'moinde unadeeld sin. In Saxse-Onhald hods 11 Vabondsg'moinde, wu bis 2009 in Vawaldungsg'moinschafde unadeeld g'wesd sin, d'nooch don awa in Vabondsg'moinde umb'noand worre sin. Said Oafoang 2010 hods dord jez 18 Vabondsg'moinde. 

## Webpeidsch

* Gemeindeordnung (GemO) Rheinland-Pfalz
OpenLeaks

**OpenLeaks** iss ä Whistleblowing-Websaid, welle iwwer dode Briefkäschd an Dogumende vun Dridde an Medie waidagibd. De ehemalische Schbrescha vun Wikileaks, Daniel Domscheit-Berg hot des Brojegd im Dezemba 2010 õõgekindischd. Newwe Domscheit-Berg iss aa de ehemolische Wikileaks-Midarwaider Herbert Snorrason am Projegd bedailischd. Am 26. Januar 2011 hot donn des Projegd geschdarded unn iss uff Englisch verfiegbar. Die Fungdsionswais vun OpenLeaks iss folgendermaße: Mer baud en Reschnernedz mid em dode Briefkaschde uff, wo jeda anonim Dogumende oiwerfe unn konn unn selbschd beschdimme konn, wer des Dogumend erhäld. Briefkeschde biede die Innernedsaide vun Kooberadsionspadnan wie Medie, Gewerkschafde, Regierunge unn Menschereschdsgrubbe õõ. Openleaks priefd donn teschnisch, ob die Dogumende gfälschd odda teschnisch bearwaided sinn. Die Dade werre aa so bearwaided, dass de Absender vun de Dogumende nedd riggverfolgd werre konn.
Altenheim

En **Aldeheem** (im sieddaitsche Schbroochraum aa **Aldersheem**) iss ä Wohnoirischdung fer die Bedraiung unn Pleech vun alde Mensche. Wail daß haitzudaach aa jingere pleechebedirfdiche Mensche vun Aldeheeme uffgenumme werre, iss de Begriff Aldeheem glaischbedaidend mid Pleecheheem. Mensche, die nimmi allai wohne kenne odda wolle, werre vum Aldeheem uffgenumme. Fer Mensche, welle korzzaidisch odda dauahafd plegebedirfdich sinn werre die hauswärdschafdlische unn plegerische Hilf meglichsd im Wohnraum odda in de Plegeabdailung vum Aldeheem zur Verfiechung geschdelld. Nochm daitsche Heemgsedz gebbds ä draischdufische Versorchung: Aldewohnheem (AW), Aldeheem (AH), Aldepleecheheem (PH odda "Schdadsionäri Aldehilf"). Die Plechekoschde werre als Daagespleegesadz bezaischned unn muss de Heembewohna selbschd bezahle, was awwa maischd die Pleechevasischerung iwwernimmd. Insgesamd leewe 717.000 Mensche in uugfähr 10.000 Oirischdunge.

Aldeheeme befinne sisch endweda in schdaadlischa, kirschlischa odda privada Trägaschafd. Do de Odail vun de verschiedene Trägagrubbe:

De Begriff "Aldeheem" werd ofd mid Abschiewung in Verbindung gebråchd, deswege benudze viele Aldèheem de Begriff "Senjorè.residenz". Wie owwe schun gsaad werre aa jingere Laid ins Aldeheem uffgenumme. Deswege konn mer de Begriff aa als bedengklisch õõséjè.

Aldepleech iss ä Frauedomän, nur 10-20% vun de Aldepleecha sinn Männa.
Rheinfränkisch

**Rhoifrängisch** isch ä Zusoammefassung fa die fränkische Sprooche un Dialeggd im Weschdmiddeldaitsche:

* Lodringisch, de rhoifrängische Deel in Frongraisch im Département Moselle.
* Pälzisch im ejemolische Regierungsb'ziag in Rhoiland-Palz un oagrensendi G'bied.
** Weschdpälzisch im Sied- un Oschdsaarlond (gugg a bai de Dialeggde im Saarlond).
** Kurpälzisch in Bade-Wirddebersch.
** Rhoinlond-Palz (Rhoihesse)
** Voadapälsisch in de Voadapalz un in Frongraisch im nerdlische Elsaß.
** Pennsilfaanisch Deitsch in de Bundesschdaade vun de USA in Pennsylvania, Ohio un Indiana awa aa im kanaadische Ontario.
* Hessisch, in Nord-, Oschd-, Middel- un Siedhesse, Nordrhoi-Weschdfaale (Wittgeschdääna Platt) un Bayern (weschdlisches Unafroange).
Ober-Olm

**Owwer-Olm** (amtlisch *Ober-Olm*) iss ä glee Schdadt in de Näh vun Määnz im Londkrääs Määnz-Binge mid 4.320 Oiwuhner.

## Laach
Owwer-Olm liechd siedlisch vun de Großschdadt Määnz in Rhoihesse. Nachbarord sinn Määnz-Layehof, Määnz-Finthe, Määnz-Lercheberg, Määnz-Bretzenem, Määnz-Marieborn, Klää-Windernem, Määnz-Eberschem, Nieda-Olm unn Essenem.

## Seheswirdischkeide
* Madinskersch: De Unnerbau vum Turm is aus de Karolingerzeit, de Rest vom Turm aus em 15. Johrhunnert. De Kerschebau ansisch is neigodisch, zwische 1879 un 1899 gebaut.
* S Jagdschloß vun de Määnzer Kurfärschde vun 1764.
* Am Rand vun de Weinbersch ligt di Falentinskabell mid Rokokoaldaa.
* Es Rothaus schdammd aus em Johr 1550 un is 1721/22 hescher gebaut worn.

## Sunschdiches
Said 1997 werd do die pennsylvanisch-daitsch Zaidung Hiwwe wie Driwwe rausgewwe.

## Webpeidsch

* Ortsgemeinde Ober-Olm
Richard Stallman

**Richard Matthew Stallman** (*16. März 1953 in Manhattan, New York City) iss en US-ameriganische Aggdiwischd fer fraie Sofdwär, Hägga unn Programmendwiggla- aa bekonnd unner de Inidsiale **RMS** odda de Schbidzname "St.Ignucius". Ea hots GNU-Brojeggd gschdaded unn hot dodemid de Weeg fer GNU/Linux geebned.

## Ärwed
Stallman hot Õõfong vun de 70er im *Al Lab* (Abdäälung fer kinsdlischi Indelligenz) im Massachusetts Institute of Technology geschaffd. Stallman hot do zu ener Gemainschafd kehrd, die wu daß die Philosophie vum uubegrenzde Informadsionfluss verdrede hot. Noodem daß viele Firme ihrn Kwällkood nimmi effendlisch zur Verfiechung geschdelld, sonnern Lizenze verkaafd henn, hot Stallman des gonz rischdich als Oischrängung vun de Fraihaid empfunne unn hot die Lizenz *GNU General Public License* ins Leewe gerufe, die waidgehende Reschde iwwer ä Sofdwär garandierd. Stallman hot 1984 soin Tschob gekindischd, unn e ärschd Bedriebssyschdem brogrammierd, welles vollschdännisch aus fraia Sofdwär beschdehd.

Hait kridisierd ea die Open-Surs-Bewegung, wail daßse die Fraihaid vanochlässiche. Bai de Endwigglung vun Sofdwär schaffe die Open-Surs unn Fraie-Sofdwär-Bewechung awwa eng zamme.

## Websaide

* Richard Stallman Peasenlischi Homepeidg
* Uffseds iwa die ''Philosophie des GNU-Projekts''
* Bücher über die ''Filosofie vun Sofdwaa Fraihaid'', vaeffendlisch vun GNU Bress
Ezéchiel de Mélac

De **Ezéchiel du Mas, comte de Mélac** (* 1630 in Saint-Radegonde in de Gironde, † 10.Mai 1704 in Paris) iss en fronzesische General unnerm Luddwisch XIV gewessd unn hot im Pälzische Erbfolgekriech die Palz abgefaggeld. Des waa de schlimmsde Mordbränna, wu je inde Siedwesde vum HRR ingfalle is - haid nuch hääßd mär bsunnaschd häämdiggisch un hinnalisdisch bissich Keeda "Mélac".

## Leewe
De Mélac iss frieh in Milidärdienschd gedrede. Im Johr 1688 iss er in die Rhoiarmee versdzd worre. Im selwe Johr iss die Armee ohne Kriechserklärung in die Kurpalz oimarschierd unn hot viel Schdädt oigenumme. Am 16. Februar 1689 iss unnerm Mélac soim Kommando es Haidlbärscher Schloss geschbrengd worre unn Haidlbärsch, Monnem unn klännere Schdädt abgefaggeld. Im Johr 1690 iss er zum Kommandand vun de Feschdung Landau ernannd worre unn hot dovu aus die Geschend terrorisierd. Noch de verlorne Belacherung vun Landau hot er die Rhoiarmee verlasse unn iss in Pension gange.

## Sunsdisches
Karl May hodm in soinäre Ulanelieb ä biddabeeses Dengmol gsedzd: Äm Mélac soi Noofaahre schäme sich soina un sin desdewesche daidschfraindlisch.

## Äänzlnoowais
Friedrich Schiller

***"Mär sin FRAI, un wann mär in Kedde geborn wärn!"***

**Johann Christoph Friedrich von Schiller** (* 10. Novemba 1759 in Marbach am Negga, Wirddebärsch, † in Waimar, Saggse-Waimar), 1802 geadeld, iss en daitsche Dischda, Philosoph unn Hischdorigga gewessd unn gild als aina vun de bedaidendschde Dramadigga. Viel vun dem sai Theaderschdigg kehre zum Schdandardreberdwar vun daitschschbroochische Theader. Soi Ballade kehre zu de beliebdeschde daitsche Gedischde. Er un Goethe sin als die zwää Dichdafärschde bkannd. Schilla kehrd mid Wieland, Herder unn Goethe, mid dem ea aa befrainded war, zum Viergeschdirn vun de Waimara Klassik. Soi bekanndschde dramadische Werge sinn "die Raiwer", die in Monnem als soi erschd Werg uffgefiehrd worre isch, "Kabale unn Liewe", "Maria Sdiuard" unn "Wilhelm Tell". 

Im Johr 1782 hot er wegger "die Raiwer" Ärscher mid de Owrischkeide gekriegt un is fer siwwenehalb Woche in die Palz nooch Oggerschem gezoche, um sisch zu versteckle: die Owwrichkaid hod Fraihaid imma gschädzd, wanns um ian aischene gonge is. Un imma vafolschd, wann onnan se reglamiad hän. Des is haid nuch so: imma brav noom Gsedz, egal, wie illegal des is!

## Webpeidsch

* Schiller: Die Götter Griechenlands, 1788; im Projekt ''Lyriktheorie''
* Schiller: Über Bürgers Gedichte, 1791; im Projekt „Lyriktheorie
* Goethe / Schiller: Über epische und dramatische Dichtung, 1797; im Projekt ''Lyriktheorie''
* Werke bei Project Gutenberg
* Werke von Friedrich Schiller als Hörbücher bei LibriVox
* Werke von Schiller bei DigBib.Org (frei verfügbar, auch als HTML und PDF)
* Werke von Friedrich Schiller bei wissen-im-netz.info
* Gedichte bei zgedichte.de
* Gedichte (deutsch-lateinisch) bei pantoia.de
* Friedrich Schiller, Avanturen des neuen Telemachs. Eine Humoreske für Gottfried Körner
* 6 Balladen als Hörbuch bei Vorleser.net
Zürich

**Zirich** (daitsch *Zürich*, schwaizerdaitsch *Züri*) isch die gröscht Schtadt von de Schwaiz und hot ungfähr 385'000 Oiwohner. Awwer die Agglomeration hot sogar mehr als e Million Oiwohner. Die Schtadt isch glaichzaidich Hauptschtadt vom Kanton Zirich und die wichtigscht Wirtschaftmetropole von de Schwaiz. Zirich gilt weldwaid als oine von de Schtädt mit de höchschte Lebenqualität und de höchschte Lebenshaldungskoschde. D Schtadt liegt do, wo die Limmat aus em Zirichsee fliesst und wo au schon di Reemer e Schadt ghabt hawwe, *Turicum*. Aus dere Siedlung hot sich Zirich endwiggeld und isch 1262 eine fraie Raichsschdadt worre. Said 1351 isch Zirich e Midglied vun de alde Eidgnosseschaft.

## Weblinks

* Offizielle Website der Stadt Zürich
* Statistische Daten Stadt Zürich
* Gang dur Züri – ein Rundgang durch das alte und neue Zürich

## Oinzelnochwais
Kriegsheim (Monsheim)

**Kriesem** (amtlisch *Kriegsheim*) is ä glää Ärdsche onde Primm, des wu zu Monsm ghead.

## Gschichd
die ärschde schrifdlisch Erwähnunge hods unna vaschiedne Nome im Zammehang mid Schengunge ans Kloschda Lorsch gäwwe: Kreikesheim (766), Crigesheim (1137), Crigisheim (1276), Chrisheim (1306), Criegesheim (1335), Krysheim (1344), Griesheim (1496). 1494 hods noch zu de sogenonnde "pälzisch Ausderfa" ghead, Schbäda hod sisch aus de pälzisch Rächde die Londeshärrlichkaid ausgebild un es hod än Ridda vun Kriesem gäwwe, där wu in änärem feschde Torm ghausd hod, där wu haid nuch bewohnd is.

Om 12. Ogdoba 1685 sin die ärschde Krieshemer Auswondara midde *"Francis & Dorothy"* in der Naie Weld ookumme. In Germantown hänse än Schdadtdääl „Krie(g)sheim“ gegrind. Aach haid sin noch Schbure vunde Krieseimer in Philadelphia: die Schdrooßenoame „Cresheim Valley Drive“ und „Cresheim Road“ unde Reschaurõõnom „Cresheim Cottage Cafe“ kumme vun Kriesem.

1969 is Kriesem noo Monsem oigmäänd worn. 2006 hods 628 Inwuhna ghad.

## Lings
Kriesemer Lied
Biotop

In emme **Biodob**, ma kann ach *Pamba* saache, waxe verschiedne Planze die wo anaschda ned waxen kinne. Biodobe wern vum Staat gfödert, das ma in de Zuguft immernoch schäne Nadurbelossene Flegge hän. In de Palz gibts üwweraal verstreut e paar vun denne Biodobe, mannche sin abgsperrt mannche net. Widder anre kamma bsichtige, um was vun de Nadur zu lerne.

## Webpeidsch
* Die Biotope Deutschlands (www.biolflor.de) (PDF-Datei; 269&nbsp;kB)
* Interaktive Karte mit Bildern zu Lebensräumen von Lebewesen weltweit (engl.)

## Õõmerkunge
Triathlon

**Triathlon** ist en Schport, bei demm ma grad drai Schportarde hinnernånner macht. Zuerscht wird gschwomme, dann Rad gfahre un zum Schluß dud ma renne. Je nach Triathlon sin di Schdregge unnerschiedlich lång. Am bekanndeschde isch de *Airenmän* uf Hawaii, bei dem ma erschd 3,86 Kilomeder schwimmt, dann 180 Kilomeder Rad fährd und dann noch e ganze Marathonstreck laafd, also noch emol 42,195 Kilomeder. 

## Bekannde Kurpälzer Triathlede
* De Thomas Hellriegel von Brusel hod 1997 de Airenmän gwonne.
* De Normann Stadler von Monnem hod 2004 und 2006 de Airenmän gwonne. 

## Webpeidsch

* Triathlon-Termine
Bank

Ä **Bongg** iss en Kredidinschdidud, wo endgeldlische Dienschdlaisdunge fer de Zahlungs-, Kredid unn Kapidalvakea õõbieded. Baischbielswais betailische sisch Bongge am Hondel unn de Verwahrung vun Werdpapiere. Onnere Bongge vagewwe Kredide, des heeßt jemond konn sisch fer en sogenonnde Zins Geld laihe. De Zins iss des Geld, des mer fer des Darlehe bezahle muss. Des sorgt dodefier, das des Geld aa zerickgezahld werd. Damid die Bongg aa genug Geld fers Valaihe hot, bieded sie õõ, Geld bai ihr gege Zinse õõzuleche. Haitzudach in Zaide vun immaderielle Geld valaie die Bongge awwa aa Geld des se nedd hawwe. Das des nedd gudgehe konn, konn mer sisch aigendlisch denge.

## Webpeischd

* Banken in Deutschland: Geschäftsentwicklung, Strukturdaten, Zahlungsverkehr
* Schweizerische Bankiervereinigung: Der Schweizerische Bankensektor, Kompendium 2010 (PDF-Datei; 735&nbsp;kB)
Majoran

**Marau** (*Origanum majorana*) is e Plonzeart wu zu de Libbebliedla kärt un e Gewerzplonz is.

## Plonzebeschraiwung

De Marau dud als Art Strauch wachse un konn ugfähr Kniehoch wärre (vun ebba wu Knie 80 cm iwamm Bode hot). Di vierkandische, dinne un robuschde Schdengl sin schdark verzwaigt un monschmol rätlisch iwwerzore. Di hellrode bis waiße kläne Bliede hogge als Schoiähre in de Achsle vun Deggblädder un gehe vum Juli bis-m Sebdember uff. Di ganz Plonz hot n kräfdische Geruch.

## Herkunft un Verwendung

De wilde Marau kummt aus da Tirkai un vun Zyban. Schun seid-m 16. Johrhunnert weeß ma-n bai uns zu schetze. Mid dem Gewerz dud ma Grumbeere abschmegge odda im Saumache hot mas ah drin un in faschd alle Wärschd – ä Pälza Lewwerworschd ohne Marau duds ned gewwe.

Zur Verwendung als Gewerz trigglt ma di ganze Schdengl mitsamt de Blädder, Knoschbe un Bliede.

Außadäm wärd Marau als Hailplonz gnuzd. Vor allem bai Verdauungsprobleme hot er sisch bewehrt un wirkt ginschdisch uf Maare, Darm un Gall. Danewe verwendt ma-n als Salb gege de Schnubbe, grad aa bai Saigling, un bai Nerveschmerze un Verrenggunge.

## Rheifränggische Nome fär di Plonz

Maaerun, Mairan, Mairõ, Mairon, Mairun, Majeraan, Majeraun, Majeron, Majerun, Majoran, Mara, Maran, Marau, Maraun, Märaun, Maråu, Marou, Marun, Moraun, Mirrau, Kischekraut, Worschtkraut

## Quelle
### Indernetsaide

* „Gernot Katzers Gewürzseite“: Majoran.
* Majoran bai www.heilkräuter.de

### Oinzlnochwais